《浣溪沙 其二 仿饮水词只求貌似却无题目也》
清代·梁鼎芬

杜牧清词未算狂。鬓丝禅榻好时光。玉阑干外是银塘。

塞雁书时千里远，砌虫声到四更凉。梦魂飞不到红墙。

作者简介：（?—1918）清广东番禺人，字星海。光绪六年进士，授编修。为张之洞倚重，聘主广雅书院、钟山书院讲席。之洞推行新政，言学事惟鼎芬是任。累官署布政使。以劾袁世凯去官。卒后，清室谥文忠。